**ROMÂNIA**

**Județul CALARASI**

**CONSILIUL LOCAL AL**

**COMUNEI ALEXANDRU ODOBESCU**

**H O T Ă R Â R EA**

***privind aprobarea inventarului bunurilor care alcătuiesc domeniul privat al***

***Comunei Alexandru Odobescu***

***Analizând temeiurile juridice, respectiv:***

* art.7 alin.(2), art.553 alin.(1) și art.555 alin.(2) din Codul Civil al României, adoptat prin Legea nr.287/2009, republicat, cu modificările și completările ulterioare;
* art.23 din Legea Cadastrului și a publicității imobiliare nr.7/1996, republicată, cu modificările și completările ulterioare;
* art.354, art.355 și art.357 din Ordonanța de Urgență nr.57/2019 privind Codul administrativ, cu modificările și completările ulterioare;
* Legea nr.82/1991 Legea contabilității – republicată, cu modificările și completările ulterioare;
* H.G. nr.392 din 14 mai 2020 privind aprobarea Normelor tehnice pentru întocmirea inventarului bunurilor care alcătuiesc domeniul public și privat al comunelor, al orașelor, al municipiilor și al județelor;
* Cap. IX din Legea nr.24/2000 privind normele de tehnică legislativă pentru elaborarea actelor elaborarea actelor normative, republicată și actualizată;
* art.7 alin.(1) și alin.(2) din Legea nr.52/2003 privind transparența decizională în administrația publică,

**Luând act de:**

* Referatul de aprobare al primarului comunei Alexandru Odobescu nr.3607/06.09.2022, în calitatea sa de inițiator;
* Raportul compartimentului financiar-contabil, impozite și taxe nr.3609/06.09.2023;
* Procesul -verbal nr.3606/03.09.2023 al comisiei al comisiei speciale pentru întocmirea inventarului bunurilor ce alcătuiesc domeniul public si privat al comunei;
* Proiectul de hotărâre nr. 3608/06.09.2023;
* Avizul cu caracter consultativ al comisiei de specialitate - economică, buget, finanțe, impozite și taxe, amenajarea teritoriului și patrimoniu, administrarea domeniului public și privat și agricultură si comisia juridica si de disciplina a consiliului local al comunei Alexandru Odobescu;
* Dispoziția primarului comunei Alexandru Odobescu 37/13.03.2023 privind constituirea, la nivelul unității administrative-teritoriale, a comisiei speciale pentru întocmirea și actualizarea inventarului bunurilor care alcătuiesc domeniul public și privat al comunei Alexandru Odobescu;

În temeiul dispozițiilor art.129 alin.(1), alin.(2) lit.c) și alin.(14), art.133, art.139, art.196 alin.(1) lit.a), art.197, art.200 și art.243 din Codul administrativ aprobat prin Ordonanța de Urgență nr. 57/2019, cu modificările și completările ulterioare,

**H O T A R A S T E:**

**Art.1.-** Aprobă inventarul bunurilor care alcătuiesc domeniul privat al Comunei Alexandru Odobescu, conform **Anexei** care face parte integrantă din prezenta hotărâre.

**Art.2.-** Inventarul bunurilor care alcătuiesc domeniul privat al comunei Alexandru Odobescu poate fi modificat și completat prin hotărârea Consiliului Local Alexandru Odobescu, ori de câte ori este necesar.

**Art.3.-** Prezenta hotărâre poate fi atacată la instanța competentă, în condițiile și termenele prevăzute de Legea nr.554/2004, privind contenciosul administrativ, cu modificările și completările ulterioare.

**Art.4**.- Prezenta hotărâre se va comunica prin grija secretarului general a UAT, în termenul prevăzut de lege:

* Instituției Prefectului – Județul Călărași
* Primarului comunei
* Viceprimarului comunei
* Compartimentelor funcționale din aparatul de specialitate al primarului
* În format electronic la pagina de internet www.primariaodobescu.ro/Monitorul Oficial Local și afișare la sediu.

**Președinte de** ș**edință, consilier local,**

**Dobre Ninel**

**Contrasemnează,**

**Secretar general**

**Ilie Doinita**

Nr. 63

Adoptată la comuna Alexandru Odobescu

Astăzi: 14.09.2023

Adoptată cu 10 voturi pentru , împotrivă **0** , abțineri 0